Košarkašice Čelika sutra gostuju u Ugljeviku

U finišu ligaškog dijela košarkaškog prvenstva BiH za žene, ekipa zeničkog Čelika ove subote gostuju u Ugljeviku kod ekipe Rudar Sport. Utakmica je na programu 29. februara od 19 sati.

Zeničke košarkašice su u usponu forme što su potvrdile i u prošlom kolu kada su bez većih problema savladale ekipu Konjica sa 89:36. Ligaški dio se bliži kraju. Ostala su još četiri prvenstvena kola. Nakon subotnjeg meča, ekipu Aide Kalušić očekuje i završnica kupa.

„Uporedo sa dobrim igrama u prvenstvu, uspjele smo izboriti i završnicu Kup-a što je veliki izazova za moj tim. Završnica je na programu 7. i 8. marta. Igraće se u Banjaluci ili Banovićima. Voljom žrijeba u polufinalu igramo protiv Mladog Krajišnika, ekipe koju smo pobjedili u prvenstvu. Kup takmičenje je velika nepoznanica i ekipe su posebno motivisane. Vjerujem da možemo doći do finala a onda je sve moguće“, izjavila je Aida Kalušić, trenerica u KŽK Čelik.

Drugi polufinalni par u kupu su RMU Banovići –Orlovi.Mečevi se igraju od 17 i 20 sati.