Košarkašice “Jumpera” slavile protiv “Rudar sporta” iz Ugljevika

Mlađi zenički ligaš prijatno je iznenadio svoje navijače.

Košarkašice “Jumpera” u okviru zaostale utakmice 14. kola zasluženo su slavile protiv “Rudar sporta” iz Ugljevika sa 85:46, a na poluvremenu je bilo 36:22. Bila je ovo treća prvenstvena pobjeda košarkašica “Jumpera” u debitantskoj sezoni u društvu najboljih bh. ženskih ekipa.

Kod “Rudar Sporta” najefikasnije su bile: Kokoruš sa 13 koševa, Radovanović je susret završila sa 12 poena + 10 skokova, dok je Karišik ubacila 11 poena. Odličan učinak u domaćoj ekipi i veliki doprinos pobjedi dale su: Delić sa 20 koševa, Kahrić je uknjižila 19, a Kahriman 15 koševa.

Ekipa “Jumpera” trenutno je na omjeru tri pobjede i 13 poraza sa 19 osvojenih poena.

U narednom 18. kolu košarkašice “Jumpera” su domaćini ekipi ŽKK “Igman” iz Istočne Ilidže.